Nisida

Nisida è n'isula piccerella c'appartene all'arcipelaghe 'e ll'Isule Flegree, se trova a poca distanza d''e coste d''o Capo 'e Pusilleche, dint' 'a cità 'e Napule.

Descrizzione
Nce stà nu particulare  'mpurtante, ca cunsiste dint' 'o fatto ca spisso 'e vene cuntestate c' 'a chiammene isula, ma  'a paricchie tiempo è attaccata cu' 'a terraferma, tramete  nu ponte .

Ll'isula è quase perfettamente rotonna, (a parte  'a   'nzenatura e "Porto Prove" ), cu nu diametre 'e quase miesu chilometre  e cu' n'autezza 'e 109 metre,  e 'a forma rotonna,  fa capì cu' sicurezzaca, ca se tratte 'e  n'isula 'e riggene vurcaniche.

Esisetene pure cierte custruzzione antiche ca oggie stanne summerze, sott' 'a ll'acqua e ca fanno capì ca, p' 'o passato ce stato n'abbasciamiente d''o turreno, dovuto a cause de' fenomene 'e bradisime, cumme dint' 'a paricchie ate pparte de' Campe Flegree.

Dint' a ll'ebbroca classiche, durante 'o periodo 'e ll'Antica Romma, ce custruette 'na villa   Lucio Licinio Lucullo ca po' doppo, addeventaje famose pe' feste e festicciolle e pe' pranze ca se facevene .

Pure Marco Giunio Bruto, teneva 'a villa soja ccà, e sempe ccà ,s’accedette Porzia, 'a figlia 'e Catone Uticense.

Dint' 'a ll'ebbroca muderna, accuminciaje dint' 'o secule d''o 1500, 'a custruzione 'e nu castiello ca, po' doppo, addeventaje una  de' roccaforte d''a difesa napulitane.

Oggie ll'isula nun è aperta cumpletamente 'a ggente, ma è spartuta tra 'na caserma militare e ( d''o 1934) nu càrcere minurile.

Curiusità
Edoardo Bennato dedicaje a Nisida na famosa canzona ca jucave proprie ncopp' 'o fatto ca essa è e nunn'è n'isula.

"Venite tutti a Nisida / Nisida… …è un’isola / e nessuno lo sa ".

Ate jonte 'e 'nfromma
Isule Flegree
Campe Flegree

Categurìa:Zone 'e Napule
Categurìa:Isule taliane
Categurìa:Campe Flegree